Public procurement notice: Prior Information Notice Without Call For Competition
Published: 2025-01-13
Buyer: Pääkaupunkiseudun Kaupunkiliikenne Oy
Country: FI
Region: FI1B1
Contract type: Works
CPV classification: 45220000 | 45221000: Engineering works for bridges and tunnels | 45221100: Bridge construction works
Submission deadline: 2025-01-26

Technical requirements: Pääkaupunkiseudun Kaupunkiliikenne Oy ("KLOY" tai "Tilaajan edustaja") järjestää Helsingin kaupungin liikenneliikelaitoksen ("HKL" tai "Tilaaja") toimeksiannosta markkinakartoituksen  liittyen suunnitteilla olevaan Junatien metrosillan uusimiseen.  

Toimijoita pyydetään huomioimaan, että tämä ilmoitus ei ole hankintailmoitus, vaan eritysalojen hankintalain (laki vesi- ja energiahuollon, liikenteen ja postipalvelujen alalla toimivien yksiköiden hankinnoista ja käyttöoikeussopimuksesta 1398/2016) 69 §:n mukainen markkinakartoitus osana tulevan hankinnan valmistelua.  

Markkinakartoituksen tavoitteena on kartoittaa markkinoita ja käynnistää avoin vuorovaikutusprosessi Tilaajan ja potentiaalisten toimijoiden välillä sekä käydä läpi vaihtoehtoisia näkemyksiä ja ratkaisu- ja kehitysehdotuksia Tilaajan vaatimuksia vastaavan siltahankkeen toteuttamiseksi. Tämän markkinakartoituksen tarkoituksena on kartoittaa sillan rakentamisesta kiinnostuneita urakoitsijoita ja heidän näkemyksiä hankinnan toteutuksesta ja rakentamisen erilaisista toteutustavoista. Kartoituksen tavoitteena on myös selvittää kilpailuttamiseen ja sopimukseen liittyviä kysymyksiä, jotta hankinta voidaan toteuttaa mahdollisimman tarkoituksenmukaisella tavalla. Markkinakartoituksella pyritään saamaan näiden lisäksi palautetta hankintamenettelyn vähimmäistavoitteista, urakkamuodosta ja -ajasta sekä sopimusrakenteesta. 

KUVAUS HANKKEESTA:

Junatien metrosilta on uudisrakentamisen hanke, jolle Tilaaja on asettanut tavoitteeksi mm. mahdollisimman pitkän käyttöiän, kustannustehokkaan kokonaisratkaisun, huollettavuuden ja korjattavuuden tulevaisuudessa, ympäristötavoitteita unohtamatta. Tilaajalle on erityisen tärkeää, että sillan uusimisen ajoitus ja aikataulu saadaan soviteltua hallitusti muiden vaikutusalueella olevien hankkeiden kanssa. 

Kohde sijaitsee Helsingissä, metrovälillä Sörnäinen - Kalasatama. Hankelaajuus sisältää vanhan sillan purkamisen sekä uuden rakentamisen. Nykyisen sillan pituus on 482 metriä, joka on rakennettu vuonna 1973. Nykyinen teräsbetoninen jatkuva kotelopalkkisilta tukeutuu 21 tuelle. Tuet 16–19 ovat rakennettu Kalasataman aseman sisälle ja tuet 20–21 ovat REDI:n sisälle rakennetut. Rakennuspaikka on vaativa ja ahdas, mikä edellyttää tarkkaa työmaasuunnittelua ja -ohjausta. Alueen liikennemäärät ovat suuria ja tavoitteena on, että sillan uusimisen aiheuttama haitta liikenteelle, liikkujille ja yritystoiminnalle voidaan minimoida. Tehokas työaikataulu, huolellinen liikennejärjestelyjen valmistelu ja ulkoinen viestintä ovat tärkeässä roolissa.

Junatien metrosilta tullaan toteuttamaan yhteistoiminnallisena urakkamuotona sisältäen työmaa- ja päätoteuttajatehtävät tilaajan suunnitelmista. Hankintamenettelynä suunnitellaan käytettävän kilpailullista neuvottelumenettelyä. 

HANKKEEN ALUSTAVA AIKATAULU: 
- Markkinakartoitukset pidetään 6.2.2025
- Osallistumispyynnön julkaisu maaliskuu 2025
- Osallistujien valinta ja neuvottelut huhtikuu 2025
- Tarjousten jättäminen kesäkuu 2025
- Yhteistoiminnallinen urakka aloitetaan kehitysvaiheella, johon sopimuskumppani osallistuu, kun esisopimus on allekirjoitettu.


MARKKINAKARTOITUKSEEN ILMOITTAUTUMINEN: 

Toimijoiden tulee ilmoittaa osallistumishalukkuutensa 26.1.2025 klo 24 mennessä sähköpostitse osoitteeseen:
kilpailutus@kaupunkiliikenne.fi

Toimijoita pyydetään ilmoittamaan yrityksen nimi ja osallistuvien henkilöiden yhteystiedot (sähköpostiosoite, puhelinnumero). Lisäksi lyhyt yleisesittely yrityksestä ja referenssitiedot kehitysvaiheellisista yhteistoiminnallisista siltaurakoista (hankkeen nimi ja lyhyt kuvaus sisällöstä, hankkeen koko ja toteutusvuosi). 

Tilaajan toiveena on, että markkinakartoitukseen osallistuvat toimijat edustavat riittävän laajasti hankkeen kannalta relevanttia kokemusta. 


MARKKINAKARTOITUKSEN AIKATAULU: 

Tilaajan edustaja Pääkaupunkiseudun Kaupunkiliikenne Oy (KLOY) järjestää kahdenkeskiset markkinakartoitukset ilmoittautuneiden kanssa 6.2.2025 (tai erikseen sovittuna ajankohtana) Teams:n välityksellä erikseen sovitun aikataulun mukaisesti. Tilaisuuden arvioitu kesto on 1,5 tuntia. Tilaaja täsmentää tilaisuuden keston ja ajankohdan markkinakartoitukseen valituille toimijoille osoitetun kutsun yhteydessä.  

Markkinakartoitus ei sido Tilaajaa toteuttamaan hanketta tai käynnistämään kilpailutusprosessia. Markkinakartoitukseen osallistuminen ei sido siihen osallistuvia toimijoita tarjouksen tekemiseen, eikä toisaalta markkinakartoitukseen osallistumatta jättäminen vaikuta mahdolliseen tarjouskilpailuun osallistumiseen. Kartoitukseen osallistumisesta ei makseta korvausta toimijoille.


Winner: Hansel Oy (Hilma)